Diari Oficial de la Generalitat Valenciana


Sumari del DOGV 8761, del 13-03-2020 (2020/2371)

RESOLUCIÓ de 28 de febrer de 2020, de la Direcció de l'Agència Valenciana de Seguretat i Resposta a les Emergències, per la qual es convoquen les subvencions per a l'exercici 2020 destinades al finançament de les despeses d'equipament i les assegurances dels voluntaris i les voluntàries que pertanyen a les agrupacions locals de voluntaris i voluntàries de protecció civil, associacions o entitats col·laboradores en aquesta matèria.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8761

Data del DOGV
:   13-03-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/2371


Data del document
:   28-02-2020

Organisme emissor
:   Agència Valenciana de Seguretat i Resposta a les Emergències

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 28 de febrer de 2020, de la Direcció de l'Agència Valenciana de Seguretat i Resposta a les Emergències, per la qual es convoquen les subvencions per a l'exercici 2020 destinades al finançament de les despeses d'equipament i les assegurances dels voluntaris i les voluntàries que pertanyen a les agrupacions locals de voluntaris i voluntàries de protecció civil, associacions o entitats col·laboradores en aquesta matèria. [2020/2371]  
En l'article 47.1 de la Llei 13/2010, de 23 de novembre, de la Generalitat, de protecció civil i gestió d'emergències, s'estableix que la Generalitat fomentarà la vinculació voluntària i desinteressada dels ciutadans a les labors de protecció civil mitjançant la concessió de subvencions per a les administracions locals que disposen d'agrupació local de voluntaris i voluntàries de protecció civil i per a les associacions o entitats que col·laboren en tasques de protecció civil.  
Mitjançant el Decret 11/2017, de 30 de juny, del president de la Generalitat, s'aproven i estableixen les bases reguladores per a la concessió de subvencions destinades al finançament de les despeses d'equipament i les assegurances de voluntaris i voluntàries que pertanyen a les agrupacions locals de voluntaris i voluntàries de protecció civil, associacions o entitats col·laboradores en aquesta matèria (DOGV núm. 8094 de 28 de juliol de 2017).  
Per mitjà de la Resolució de 17 d'abril de 2018, de la Direcció de l'Agència Valenciana de Seguretat i Resposta a les Emergències, s'aproven els distintius, la uniformitat, les característiques dels vehicles i el carnet identificatiu dels Serveis de Voluntariat de Protecció Civil de la Comunitat Valenciana (DOGV núm.8294).  
En virtut del que s'ha exposat, i d'acord en el que es disposa en l'article 160.4.b de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, resolc:  
  
  
Primer. Objecte  
Convocar, per a l'exercici 2020, les subvencions per al finançament de les despeses d'equipament i assegurances regulades pel Decret 11/2017, de 30 de juny, del president de la Generalitat.  
  
Segon. Línies de Subvenció i imports globals  
L'Agència Valenciana de Seguretat i Resposta a les Emergències finançarà les subvencions a càrrec de les següents línies pressupostàries pertanyents al capítol IV: línia de subvenció S7916000, «Equipament per a agrupacions i associacions de voluntaris de protecció civil», i línia de subvenció S1436000, «Assegurances de personal voluntari de protecció civil», per import de 300.000,00 euros i 40.000,00 euros, respectivament, del programa pressupostari 21.60.14.181.45 de l'Agència Valenciana de Seguretat i Resposta a les Emergències, segons consta en la Llei 28/2018, de 28 de desembre, de pressupostos de la Generalitat per a l'exercici 2020.  
  
Tercer. Condicions de la concessió de les subvencions  
Les entitats beneficiàries de les subvencions hauran de complir les obligacions recollides en l'article 4 del Decret 11/2017.  
  
Quart. Quantia de la subvenció  
La quantia màxima de cada subvenció que es concedisca serà de 5.000,00 euros per a l'equipament per a les agrupacions i associacions de voluntaris i voluntàries de protecció civil, i de 600,00 euros per a les assegurances de personal voluntari de protecció civil, i en cap cas les subvencions concedides per cada concepte podrà ser de tal quantia que supere el cost del material adquirit i del cost de l'assegurança.  
  
Cinqué. Termini i forma de presentació de les sol·licituds  
1. El termini per a la presentació de sol·licituds serà de dos mesos a comptar de l'endemà de la publicació de la present resolució en el Diari Oficial de la Generalitat Valenciana.  
2. Tal com s'estableix en l'article 7.1 del Decret 11/2017, les sol·licituds hauran de presentar-se telemàticament a través de la seu electrònica de la Generalitat (https://sede.gva.es) emplenant les dades que figuren en la sol·licitud que figura en l'annex, que està a la disposició de les persones interessades en el Portal de la Generalitat, www.gva.es.  
3. Segons el que s'estableix en l'article 7.2 del Decret, la sol·licitud es presentarà signada per qui exercisca l'alcaldia presidència o la presidència de l'associació o entitat col·laboradora.  
4. Haurà de presentar-se la documentació detallada en l'article 7.2.a per a l'equipament, i en l'article 7.2.b per a les assegurances.  
5. Amb la finalitat de facilitar la tramitació, s'emplenarà una sol·licitud per a cada tipus de subvenció que se sol·licite (equipament o assegurança).  
  
Sisé. Termini de resolució i notificació  
El termini màxim per a resoldre i notificar les resolucions sobre les sol·licituds de les subvencions convocades per la present resolució, serà de quatre mesos des de la data de finalització del termini de presentació de sol·licituds.  
  
Seté. Recursos contra la resolució  
Contra aquesta resolució, que posa fi a la via administrativa, es podrà interposar potestativament un recurs de reposició davant del mateix òrgan que l'ha dictada, en el termini d'un mes, a comptar de l'endemà de la publicació, de conformitat amb el que es disposa en la Llei 39/2015, d'1 d'octubre, de procediment administratiu comú de les administracions públiques, o, directament, un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos a comptar de l'endemà de la publicació, de conformitat amb el que es disposa en els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa; tot això sense perjudici que puga interposar qualsevol altre tipus de recurs o reclamació que millor convinga.  
  
València, 28 de febrer de 2020.- El director de l'Agència Valenciana de Seguretat i Resposta a les Emergències: José María Ángel Batalla.